Miron Białoszewskis gravmæle på Powązkikirkegården i Warszawa.
**Miron Białoszewski** (født 30. juni 1922 i Warszawa, død 17. juni 1983 samme sted) var en polsk poet, prosaist, dramatiker og skuespiller.

Biografi
--------

Miron Białoszewski deltok i underjordiske språkvitenskapelige kurs arrangert av Universitetet i Warszawa under den tyske okkupasjonen av Polen. Etter Warszawaopprøret ble han ført til en nazistisk arbeidsleir og kom senere tilbake til Warszawa ved slutten av andre verdenskrig.

Til å begynne med arbeidet han på hovedpostkontoret i Warszawa og senere som journalist for forskjellige populære tidskrifter, noen av dem rettet mot barn. I 1955 var Białoszewski med på å grunnlegge et lite teater, *Teatr na Tarczyńskiej* (Teateret på Tarczyńskagaten), der hans stykker *Wiwisekcja* og *Osmędeusze* fikk premiere. Blant skuespillerne i uroppsetningene kan nevnes Białoszewski selv og Ludmiła Murawska. 

Samme år debuterte Białoszewski i tidsskriftet *Życie Literackie* sammen med en annen polsk poet, Zbigniew Herbert. I 1956 utkom hans første diktsamling *Obroty rzeczy*. Deretter kom diktsamlingene *Rachunek zachciankowy* (1959), *Mylne wzruszenia* (1961) og *Było i było* (1965). I flere år bodde Białoszewski i en leilighet på Dąbrowskitorget med sin kamerat, maleren Leszek Soliński.

I 1970 utgav han sin selvbiografi, *Dagbok fra opprøret i Warszawa*, der han beskrev sine opplevelser fra krigstiden. I de siste årene fulgte både poesibøker (*Wiersze*, *Poezje wybrane*, *Miron Białoszewski* [i serien *Poeci Polscy*], *Odczepić się*, *Wiersze wybrane i dobrane*, *Trzydzieści lat wierszy*, *Oho*) og bøker som inneholdt poesi blandet med prosa (*Teatr Osobny*, *Rozkurz*, *Stara proza i nowe wiersze*, *Obmapywanie Europy. Aaameryka. Ostatnie wiersze*). 

Han døde av et hjerteinfarkt den 17. juni 1983.

Litterær stil og betydning
--------------------------

Stilen til Białoszewski er sterkt individuell og uvanlig. Hans dikt har fokus på hverdagslige saker og personlige hendelser som avviker fra den tradisjonelle poesi. Diktene vitner om redselen stilt overfor saker som er uforutsigelige for det lyriske jeg'et. Hans verk kjennetegnes av vanskelig oversettbarhet som gjør hans dikter knapt tilgjengelige utenfor Polen. Samtidig skattes han for å være en av de mest betydelige polske forfatterne på 1900-tallet.

Bibliografi
-----------

### Poesi

* *Obroty rzeczy* (1956)
* *Rachunek zachciankowy* (1959)
* *Mylne wzruszenia* (1961)
* *Było i było* (1965)
* *Wiersze* (1976)
* *Poezje wybrane* (1976)
* *Miron Białoszewski* [in the series *Poeci Polscy* ] (1977)
* *Odczepić się* (1978)
* *Wiersze wybrane i dobrane* (1980)
* *Trzydzieści lat wierszy* (1982)
* *Oho* (1985)

### Poesi med noveller

* *Teatr Osobny* (1973)
* *Rozkurz* (1980)
* *Stara proza i nowe wiersze* (1984)
* *Obmapywanie Europy. Aaameryka. Ostatnie wiersze* (1988 – posthumt)

### Prosa

* *Pamiętnik z powstania warszawskiego)* (1970)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Archive of Fine Arts, cs.isabart.org, abART person-ID 19152, besøkt 1. april 2021[Hentet fra Wikidata]
3. 1 2   e-teatr.pl, encyklopediateatru.pl person-ID 19150[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id bialoszewski-miron[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑   Internetowy Polski Słownik Biograficzny, Internetowy Polski Słownik Biograficzny ID miron-bialoszewski[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑  Madeline G. Levine: *Fragments of Life: Miron Białoszewski's Poetic Vision*, i *The Slavic and East European Journal*, 1976, bind 2, 1 (Spring)m s 40-49
9. ↑  «Miron Białoszewski». The New York Review of Books. Besøkt 17. august 2015.
10. ↑  «Miron Białoszewski». Culture.pl. Besøkt 17. august 2015.

Eksterne lenker
---------------

* (en) Miron Białoszewski – kategori av bilder, video eller lyd på Commons Rediger på Wikidata
* (en) Miron Białoszewski på Internet Movie Database Rediger på Wikidata
* (en) Miron Białoszewski på Discogs Rediger på Wikidata

* (en) Miron Białoszewski på MusicBrainz Rediger på Wikidata
* Polish Literature in English Translation: Miron Białoszewski
* Miron Białoszewski på Culture.pl

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** MusicBrainz **·** Discogs
 |